യുപി സര്ക്കാര് മുട്ടുമടക്കി പ്രിയങ്കയെ വിട്ടയച്ചു, രാഹുലിനും പ്രിയങ്കയ്ക്കും ലഖിംപൂരിലേക്ക് പോകാന് ദില്ലി: ഉത്തര്പ്രദേശില് കര്ഷകഹത്യ നടന്ന ലഖിംപൂരിലേക്ക് പോകുന്നതിനിടെ അറസ്റ്റിലായ പ്രിയങ്ക ഗാന്ധിയെ ഒടുവില് വിട്ടയച്ചു. കഴിഞ്ഞ രണ്ടു ദിവസമായി ലഖിംപുര് ഖേരി വിഷയം ഉന്നയിച്ചുള്ള കോണ്ഗ്രസ് നീക്കങ്ങള്ക്ക് പ്രിയങ്ക ഗാന്ധിയാണ് നേതൃത്വം നല്കിയത്. കഴിഞ്ഞ ദിവസം രാവിലെയോടെയാണ് പ്രയിങ്കയെ കസ്റ്റഡിയിലെടുത്തത്. ഇതോടെ പ്രിയങ്കയ്ക്കും രാഹുലിനും ലഖിംപൂരിലേക്ക് പോകാനും അനുമതി നല്കിയിരിക്കുകയാണ് . ലഖിംപൂര് ഖേരിയിലേക്ക് പോകാനായി രാഹുല് ഗാന്ധിയുള്പ്പടെയുള്ള കോണ്ഗ്രസ് സംഘം ലക്നൗവിലെത്തി. വിമാനത്താവളത്തിലിറങ്ങാന് അനുമതി ലഭിച്ചെങ്കിലും രാഹുല് നിര്ദ്ദേശിച്ച വാഹനത്തില് പോകാന് അനുവദിക്കില്ലെന്ന് ഉദ്യോഗസ്ഥര് നിലപാടെടുത്തു. ഇതോടെ രാഹുല് ഗാന്ധിയും ഉദ്യോഗസ്ഥരും തമ്മില് വാഗ്വാദം ഉണ്ടായി. ഉദ്യോഗസ്ഥ നിലപാടില് പ്രതിഷേധിച്ച് രാഹുല് കുത്തിയിരുന്ന് പ്രതിഷേധിക്കുകയായിരുന്നു. അതേ സമയം ലഖിംപുര് ഖേരി സംഘര്ഷത്തില് കേന്ദ്രമന്ത്രി അജയ്മിശ്രയേയും മകനയെും ഒരാഴ്ചയ്ക്കുള്ളില് അറസ്റ്റു ചെയ്തില്ലെങ്കില് വന് പ്രക്ഷോഭമെന്നാണ് കര്ഷകസംഘടനകളുടെ അന്ത്യശാസനം. മന്ത്രിയുടെ മകനെ ഉടന് ചോദ്യം ചെയ്യുമെന്ന് യുപി പൊലീസ് വ്യക്തമാക്കി. സംഭവത്തില് കടുത്ത അതൃപ്തി രേഖപ്പെടുത്തിയ ബിജെപി കേന്ദ്രനേതൃത്വം അജയ് മിശ്രയെ ദില്ലിക്ക് വിളിപ്പിച്ചു. The post യുപി സര്ക്കാര് മുട്ടുമടക്കി പ്രിയങ്കയെ വിട്ടയച്ചു, രാഹുലിനും പ്രിയങ്കയ്ക്കും ലഖിംപൂരിലേക്ക് പോകാന് appeared first on Pravasishabdam.